Rikunarita-ORG/Wikinium huggingface dataset:
# 新聞透視

《**新聞透視**》（英文：**News Magazine**）係香港電視廣播有限公司新聞及資訊部公共事務科製作嘅一個新聞雜誌電視節目，每個禮拜專題報道多段香港以至國際嘅矚目新聞，聚焦香港人最關心嘅民生話題，並邀請各界人士、學者、專家，一同深入探討箇中來龍去脈。

《新聞透視》係全年播放嘅長壽節目，自1981年啟播到今日，大部份時間都維持每個禮拜播一集。曾經喺1990年代中期變陣改為禮拜一至禮拜五播，節目形式改為評論即日新聞時事話題，但係呢種形式只維持咗一段短時間，最後都係改返每個禮拜一集、每集半個鐘嘅舊陣。而家逢禮拜六晚喺翡翠台播出。

相對於同樣都係無綫電視新聞及資訊部製作嘅專題探討節目《檔案系列》嚟講，《新聞透視》內容較著重新聞時事性，而《檔案系列》就較傾向探討軟性故事。而《新聞透視》嘅探討論議題手法，經常以批判性嘅角度，畀觀眾對某項議題嘅固有諗法作出反思，例如會做街頭訪問、科學測試等，請專家提出意見或坊間傳言作出鮮明嘅對比。

## 出面網頁

* 無綫電視網站《新聞透視》
* 無綫新聞網站《新聞透視》網上重溫
* 新聞透視- myTV SUPER
# Now新聞

Now新聞| Now News  |
| 開檔 | 2006年3月20號 (2006-03-20) |
| 總部地址 |  香港香港灣仔電訊大廈3樓 |
| 緊要人物 | 陳鐵彪（總監） 吳宜婷（助理總裁） |
| 產業 | 電視廣播 |
| 產品 | 新聞、時事同資訊節目 |
| 母公司 | Now寬頻電視有限公司 |
| 網址 | Now新聞網頁 |

now新聞台及財經台直播新聞中心設於灣仔電訊大廈
**Now新聞**（前稱：Now寬頻電視新聞；英文：Now News）係香港Now TV旗下嘅新聞機構。

Now新聞係香港現時最大嘅電視新聞網絡，擁有多條新聞、財經及資訊頻道，同時透過手機應用程式提供新聞直播同資訊節目點播服務。現時呢個機構喺NowTV收費電視平台播放Now直播台（331頻道）、Now新聞台（332頻道）、Now財經台（333頻道）、Now報價台（336頻道）、交通頻道（375頻道）、天氣頻道（376頻道）及航班資訊（377頻道）。2016年起，Now新聞為同屬電訊盈科嘅免費電視頻道ViuTV每日提供多節新聞報道，亦同路透社合作製作英語新聞報道。雖然now新聞開台唔久，但其公信力評分同排名一直上升，2019年更超越其競爭對手有線新聞及香港電台，榮登全港公信力第一嘅電子傳媒。

Now新聞早喺now寬頻電視（今Now TV）啟播時已經成立，但初時需要依賴24小時亞視新聞台及其他國際新聞頻道如CNN。其自製有關新聞嘅頻道需要到2006年3月20號先出現，首個自製嘅頻道係Now財經台，之後再發展Now報價台、Now直播台，並於翌年啟播Now新聞台。另外，資訊性頻道，例如：交通頻道、天氣頻道及航班資訊亦喺now寬頻電視啟播時已經播放。

## 「Now新聞」總部

Now新聞（包括Now直播台、Now新聞台及Now財經台）總部設於灣仔電訊大廈三樓。

## 報道手法

* 香港於2008年9月7號舉行第四屆立法會選舉，新聞台或電視台新聞部傳統上會喺選舉前製作一啲專題報導略略簡介一下選情，但now新聞台則喺6月已經開始咗，而且報導得非常深入，甚至加入一啲分析元素，更喺8月時喺馬鞍山恆安商場、奧海城、九龍灣展貿中心、愉景新城及演藝學院舉辦咗五場論壇（五個地方選區），又舉辦咗功能組別嘅論壇及其相關專題報導，可見佢對呢次立會選舉嘅重視。

## 攷
# 香港天文台

| 香港天文台 Hong Kong Observatory |
| --- |
|  **香港特別行政區政府機構** |
|  香港天文台標誌 |
| 台長 | 陳栢緯 |
| 助理台長 | 黎守德 宋文娟 劉心怡 徐傑志 |
| 部門資訊 |
| 1883年 |
| 所屬部門 | 商務及經濟發展局 |
| 總部 | 香港九龍尖沙咀 彌敦道134A號 香港天文台總部 |
| 聯絡資訊 |
| 網站 |    |

**香港天文台**（簡稱**天文台**；英文：**H**ong **K**ong **O**bservatory，縮寫**HKO**）係香港嘅政府部門同聯合國所屬世界氣象組織成員，專門負責香港嘅氣象觀測，亦兼任地震、授時、天文、輻射監測等事務，向香港市民發出相關嘅警告。香港天文台亦係世界氣象組織擔任網頁開發同操作嘅總負責氣象部門，以及聯合國世界氣象組織屬下嘅航空氣象委員，撰寫航空氣象文章嘅牽頭氣象部門。另外亦係世界氣象組織同聯合國亞洲及太平洋經濟社會委員會共同主持嘅颱風委員會成員。

## 隸屬

* 1945年8月30號 - 1946年6月17號：英國皇家海軍及空軍
* 1946年5月1號 - 1976年：輔政司署經濟科
* 1976年 - 1997年6月30號：布政司署經濟科
* 1997年7月1號 - 2002年6月30號：經濟局
* 2002年7月1號 - 2007年6月30號：經濟發展及勞工局
* 2007年7月1號至2021年6月30號：商務及經濟發展局
* 2022年7月1號：環境及生態局

## 歷任台長

歷任台長一覽| # | 中文名 | 英文名 | 學銜或會銜 | 上任日期 | 離任日期 | 備註 |
| --- | --- | --- | --- | --- | --- | --- |
| **1** | 杜伯克博士 | Dr. William Doberck | Ph.D. | 1883年3月2號 | 1907年9月12號 | 第一位天文台台長、史上任期最長嘅台長（24年） |
| **2** | 霍格先生 | Mr. Frederick George Figg | - | 1907年9月13號 | 1912年6月13號 |  |
| **3** | 卡士頓先生 | Mr. Thomas Folkes Claxton | F.R.A.S. | 1912年6月14號 | 1932年7月8號 | 任期第二長嘅台長（20年） |
| **4** | 謝非烈士先生 | Mr. Charles William Jeffries | F.R.A.S. | 1932年7月9號 | 1941年6月20號 |  |
| **5** | 伊雲士先生 | Mr. Benjamin Davis Evans | F.R.A.S., F.R.Met.S. | 1941年6月21號 | 1946年4月30號 | 任內經歷三年零八個月-日佔時期（1941-1945） |
| **6** | 希活先生 | Mr. Graham Scudamore Percival Heywood | M.A., F.R.Met.S. | 1946年5月1號 | 1956年4月7號 | 戰後​​首位天文台台長 |
| **7** | 華特士博士 | Dr. Ian Edward Meni Watts | Ph.D. ,F.R.Met.S. | 1956年4月8號 | 1965年8月23號 |  |
| **8** | 鍾國棟先生 | Mr. Gordon John Bell | O.B.E., M.A., F.R.Met.S. | 1965年8月24號 | 1981年1月16號 | 任期第三長嘅台長、戰後任期最長嘅台長（16年） |
| **9** | 費慤先生 | Mr. John Edgar Peacock | O.B.E. ,B.Sc.(Hons.) | 1981年1月17號 | 1984年3月14號 | 最後一位洋人台長 |
| **10** | 岑柏先生 | Mr. Sham Pak, Patrick | I.S.O., B.Sc.(Hons.), F.R.Met.S. | 1984年3月15號 | 1995年5月25號 | 第一位華人台長、任期最長嘅華人台長（11年） |
| **11** | 劉志鈞先生 | Mr. Lau Chi-kwan, Robert | B.Sc.(SYD.), DIP.N.A.A.C.(SYD.) | 1995年5月26號 | 1996年12月21號 | 任期最短嘅台長（1年） |
| **12** | 林鴻鋆博士 | Dr. Lam Hung-kwan | Ph.D., F.R.Met.S. | 1996年12月22號 | 2003年3月13號 | 任內經歷回歸同跨越千禧年嘅台長 |
| **13** | 林超英先生 | Mr. Lam Chiu-ying | Hon.F.R.Met.S., C Met. | 2003年3月14號 | 2009年5月10號 |  |
| **14** | 李本瀅博士 | Dr. Lee Boon-ying | Ph.D., MBA, FHKMetS, MCMetS | 2009年5月11號 | 2011年4月13號 | 任期第二短嘅台長（2年） |
| **15** | 岑智明先生 | Mr. Shun Chi-ming | F.R.Met.S. | 2011年4月14號 | 2020年2月14號 |  |
| **16** | 鄭楚明博士 | Dr. Cheng Cho-ming | Ph.D. | 2020年2月15號 | 2023年3月13號 |  |
| **17** | 陳栢緯博士 | Dr. Chan Pak-Wai | Ph.D., MPhil | 2023年3月13號 | 現任 |  |

## 睇埋

* 地下天文台

## 出面網頁

* 官方網頁
* 香港天文台嘅Twitter （香港繁體）
* 香港天文台嘅Twitter （英文）
* 香港天文台嘅新浪微博 （香港繁體）
* 香港天文台嘅新浪微博 （英文）
* YouTube上面嘅香港天文台嘅頻道
# 中國內地

**中國內地**（簡稱**內地**）家陣指中華人民共和國嘅普通行政區（包括所謂自治區），與香港同澳門兩個特別行政區，以及有名無實嘅所謂領土相對。

## 時間地點

「內地」好早就已經見於漢族中文而意思隨時代改變，亦被大日本帝國用嚟指非殖民地國土。

台灣等地由大日本帝國統治時，前者被歸入後者嘅「外地」（即係殖民地），相對嘅「內地」就係宗主國／侵略國嘅非殖民地（大概等於日本本土），因此宜家中華民國嘅官民皆唔興以「內地」稱呼中共普通領土，而往往叫佢做「大陸」。

然而，中共、香港同澳門三個政府並唔作上述避諱，都用「內地」嚟做標準稱呼；港澳民間興講「大陸」；內地／大陸民間講閒話時通常嗌佢做「中國」／「國」（喺呢種語境，所指嘅唔包括香港、澳門同民國），強調政治意思時先至會用「內地」／「中國內地」（同系列用詞為「中國香港」、「中國澳門」及「中國台灣」）。

## 參考資料
# 加斯帕爾·蒙日

| 加斯帕爾·蒙日 |
| --- |
|  |
| 出生日 | 1746年5月9號  |
| 出生地 | 布蒙  |
| 死亡日 | 1818年7月28號  （72歲） |
| 死亡地 | 巴黎 (法國波旁復辟)  |
| 國籍 | 法國  |
| 識嘅語言 | 西班牙文、法文  |
| 母校 | Fénelon - La Trinité School  |
| 職業 | 數學家、政治人、物理學家、大學教員、工程師、化學家、先生  |
| 僱主 | École polytechnique、École royale du génie de Mézières、Institut d'Égypte、Q60851178  |
| 名作 | Geometrie descriptive、Monge's theorem  |
| 配偶 | Marie-Catherine Monge  |
| 仔女 | Emilie Monge、Louise Monge  |
| 亞爸 | Jacques Monge  |
| 亞媽 | Jeanne Rousseau  |
| 兄弟姊妹 | Louis Monge、Jean Monge  |
| [改維基數據] |
| * 睇
* 傾
* 改
 |

**加斯帕爾·蒙日**係一個法國數學家、政治人、物理學家、大學教員、工程師、化學家、先生。
# 1978年

|  |  |
| --- | --- |
| **世紀：** | 19世紀 **20世紀** 21世紀 |
| **年代：** | 1940年代 1950年代 1960年代 **1970年代** 1980年代 1990年代 2000年代 |
| **年：** | 1973年 1974年 1975年 1976年 1977年 **1978年** 1979年 1980年 1981年 1982年 1983年 |
| **干支年：** | 1月1號到2月6號係丁巳年（蛇年） 2月7號開始係**戊午年**（**馬年**） |
| **年號：** | 民國六十七年 |

**1978年**係平年，元旦係禮拜日。

## 其他紀年

* 中國
	+ 中華民國：民國六十七年
* 日本
	+ 皇紀：2638年
	+ 昭和五十三年
* 佛曆：2520年~2521年
* 回曆：1398年1月21號~1399年1月30號
* 猶太曆：5738年4月22號~5739年4月1號

## 大件事

* 第一季，香港電台第五台啟播。
* 12月9號至12月20號：1978年亞洲運動會

## 響呢年出世嘅人

* 1月8號：傅家俊，香港桌球手，外號「神奇小子」
* 1月28號：保方，意大利足球員
* 1月28號：加歷查，英倫足球員
* 1月28號：黃鎮宇，香港足球員
* 2月5號：王麗娜，中國排球員
* 2月6號：余宜發，香港商業電台節目主持人
* 2月9號：姚學文，香港足球員、退役消防員
* 3月2號：張耀麟，香港足球員，外號「阿」
* 3月11號：杜奧巴，象牙海岸足球員
* 3月13號：查爾斯·格比奇，加拿大足球員
* 3月21號：奇雲費迪蘭，美國藝人
* 4月1號：米爾卡費達拿，瑞士網球員
* 4月3號：夏斯，德國網球員
* 4月13號：佩奧爾，西班牙足球員
* 4月29號：梁志榮，香港足球員
* 5月3號：安基斯，加納足球員
* 5月7號：馬利安，美國籃球員
* 5月20號：永井大，日本演員
* 6月9號：米羅斯拉夫 克洛澤，德國足球員
* 6月20號：林柏特，英倫足球員
* 6月24號：中村俊輔，日本足球員
* 7月16號：付天余，中國短道速滑運動員
* 7月16號：平井直人，日本足球員
* 8月23號：高比拜仁，美國籃球員（2020年死）
* 9月19號：黎登勤，香港滑浪風帆運動員
* 9月21號：陸頌雄，香港立法會議員
* 9月22號：基維爾，澳洲足球員
* 9月27號：黎柏勇，香港足球員
* 10月2號：濱崎步，日本歌手
* 10月3號：比沙路，秘魯足球員
* 11月9號：平安，中國歌手
* 11月11號：慕林杉，中國前主播
* 11月28號：鄭天亮，中國主播
* 12月28號：馮坤，中國排球員

## 響呢年出世嘅其他動物

* 7月28號：佳佳，全球最長命（38歲零兩個月）嘅人工飼養大熊貓，住過香港海洋公園（2016年死）

## 響呢年死嘅人

* 1月14號：Kurt Gödel，奧地利數學家同邏輯學家
* 3月21號：卡華·奧達利，愛爾蘭總統
* 4月20號：羅香林，中國史學家
* 7月4號：蕭一山，中國史學家
* 8月6號：真福保祿六世，羅馬天主教教宗
* 9月28號：若望保祿一世，羅馬天主教教宗
* 10月1號：李國偉 (實業家)，中國實業家
* 10月4號：葛量洪，香港總督
* 10月20號：高本漢，瑞典漢學家
* 12月8號：梅雅夫人，以色列首位女總理

## 節慶、風俗習慣
# 亞美利哥·維斯普慈

亞美利哥
**亞美利哥·維斯普慈**（意大利文：**Amerigo Vespucci**，1454年3月9號—1512年2月22號）係意大利（翡冷翠共和國）航海家及探險家，考察過南美洲東岸，斷定哥倫布去到嘅地方唔係佢認為嘅亞洲，而係一個歐洲人未去過嘅「新大陸」。所以美洲（全名亞美利加洲）就用佢個名起。
# 高度

圖中嘅係圓柱體想像圖：r 係佢個圓形底嘅半徑，而 h 就係其高度。
**高度**（粵拼：gou1 dou6 ）係指物體或者位置喺垂直方向上嘅距離，通常係講緊由某啲平面做基準開始度，當中平面可以有地面或者海平面呀噉。如果由海平面量度，高度通常會嗌做**海拔**。

## 基礎

高度屬於距離一種，喺幾何學中，距離係講緊兩個物體或者位置中間隔幾遠，只會係正數或者 0 冇得係負數，而高度就係指緊打戙嘅距離，通常會攞某塊平面嚟做「地面」或者「海面」嚟計。

喺幾何學上，高度係非常基礎重要嘅概念，計算物體嘅體積嗰陣成日會用到。以圓柱體為例，假設計數嘅人想計某個圓柱體嘅體積，就必須要用到佢嘅底面積同埋佢嘅高度，條式係：

 WIKINIUM\_MATH\_PH\_0
當中 V 係體積， WIKINIUM\_MATH\_PH\_2  係圓周率，r 係個圓形底嘅半徑，而 h 就係高度。計第啲立體形狀嘅體積，都無可避免實會用到高度嘅概念。

## 應用

建築設計相關工作，亦好關注建築物嘅高度。圖中嘅係香港嘅中銀大廈，佢係全球排名最高嘅摩天大廈之一。
喺建築設計同都市規劃上，做設計嗰陣預想中嗰棟建築物嘅高度係重要嘅考量。原因有好多，比如係棟嘢嘅高度會影響周圍嘅環境，影響附近嘅建築物受到幾多太陽光同埋風。

高度對地圖嚟講係重要資訊，所以製作地圖嘅人，時常會用等高線等嘅符號嚟標示唔同位置嘅高度。

喺視像遊戲嘅關卡設計上，高度扮演住重要角色，尤其係要用嚟控制玩家嘅流動同探索節奏：喺好多跳台遊戲入面，設計師會將關卡唔同部份設定唔同高度，從而決定玩家邊啲地方去得、邊啲地方暫時去唔到；而喺薩爾達傳說：曠野之息入便，關卡大規模運用咗縱向嘅地圖設計，初期用嚟教玩家點樣玩嘅區域，高過周圍空間好多，即使冇隱形牆，玩家跳出去嘅話必定會跌死，所以就焗住要留喺區內，跟教學指示學點樣玩，教學搞掂晒之後，玩家先會得到道具畀佢安全噉離開教學區。

## 身高

身高係指人類身體嘅高度，由腳板底至頭頂之間嘅高度嚟計。

人類身高係人體測量學其中一個研究範疇。雖然環境因素會對人類身高差異造成一定影響，但係單靠呢啲因素並唔足以解釋，唔同人口之間嘅唔同，加埋出遺傳因素，對解釋唔同人口之間嘅身高差異相當重要。

聯合國會利用身高（連同其他統計數據）去監察發展中國家營養狀況嘅變化。喺人類人口之中，平均身高可以大概反映一個群體嘅出生背景、成長環境、社會階層、飲食習慣同醫療制度等多方面嘅情況。

Baten、Stegl 同 van der Eng 幾位歐美學者喺研究中指出，平均身高嘅改變可以視之為經濟發展轉變嘅一個指標。透過分析印尼嘅大量數據，研究人員認為，該國史上發生嘅多件事，唔單止影響咗經濟發展，亦同時改變咗人口嘅平均身高。

## 睇埋

* 海拔
* 地圖
* 笛卡兒坐標系統

## 引咗

引用咗嘅文獻：

* Wentworth, George; Smith, David Eugene (1913), *Plane and Solid Geometry*, Ginn and Co.

## 連結
# 比爾·克林頓

| 比爾·克林頓 Bill Clinton |
| --- |
| 白宮肖像 |
|  |
| 第42任美國總統 |
| **任期** 1993年1月20號－2001年1月20號 |
| 副總統 | 艾·戈爾 |
| 前任 | 佐治靴伯特獲加布殊 |
| 繼任 | 佐治獲加布殊 |
| 第40、42任阿肯色州長 |
| **任期** 1983年1月11號－1992年12月12號 |
| 副州長 | Winston Bryant Jim Guy Tucker |
| 前任 | Frank D. White |
| 繼任 | Jim Guy Tucker |
| **任期** 1979年1月9號－1981年1月19號 |
| 副州長 | Joe Purcell |
| 前任 | Joe Purcell（代理） |
| 繼任 | Frank D. White |
|  |
| 個人資料 |
| 出世 | 威廉·傑佛遜·布來思三世 William Jefferson Blythe III  (1946-08-19) 1946年8月19號  美國 Hope城 Julia Chester醫院 |
| 國籍 |  美國 |
| 政黨 |  民主黨 |
| 配偶 | 希拉莉（1975年結婚） |
| 仔女 | Chelsea Clinton |
| 父母 | * William Jefferson Blythe Jr.
* Virginia Cassidy
 |
| 親屬 | Clinton family |
| 母校 | 佐治城大學 (BS) 牛津大學大學學院 耶魯大學法學院 (JD) |
| 宗教信仰 | 浸禮宗（前身係美南浸信會） |
| 獎 | 總統自由勳章（同其他） |
| 簽名 |  |
| 網站 | 總統圖書館 |

**威廉·傑佛遜·克林頓**（**William Jefferson Clinton**，原名**William Jefferson Blythe III**，1946年8月19號—）係美國第42任總統，1993年至2001年在任。

克林頓做總統之前做過阿肯色州長，佢曾經連任失敗，其後佢東山再起，並且一做就做咗十幾年。1992年佢競逐美國總統，擊敗當時在任嘅老布殊當選。克林頓喺1996年贏出總統選舉連任。

1994年同馬來西亞首相馬哈迪
佢響第二個任期同白宮女職員萊溫斯基發生性關係，畀國會議員攻擊。克林頓因為響聽證會作假口供而俾國會彈劾。最後克林頓展開全國電視演說做騷，終於避過彈劾。雖然佢仍然可以完成任期，直到今日，佢仍然俾人笑係鹹濕總統。

佢老婆希拉莉係前參議員，喺2008年美國總統民主黨初選輸咗畀奧巴馬，之後被任命做美國國務卿。

2023年4月，克林頓話佢後悔喺佢做總統嗰陣說服烏克蘭放棄核子武器，佢話如果烏克蘭有核武嘅話，俄羅斯就唔會入侵烏克蘭。

## 榮譽博士

* 香港大學名譽法學博士（2008年）

## 攷

## 出面網頁

* "William J. Clinton | whitehouse.gov" (英文). 白宮.
* 比爾·克林頓嘅Facebook頁

* 比爾·克林頓嘅Twitter
* YouTube上面嘅比爾·克林頓嘅頻道
# 一帶一路

一帶一路經濟體
紅色係中國，橙色係亞投行成員，黑色係六大走廊。
「**一帶一路**」（粵拼：jat1 daai3 jat1 lou6（簡稱：**帶路**）；英文：**The Belt and Road Initiative**（簡稱：**BRI**））係中共中央總書記習近平2013年提出嘅經濟概念，跟手國務院總理李克強訪問亞洲同歐洲嗰陣進一步推廣，又寫入政府工作報告入面，成為中國大陸對外主要嘅經濟戰略概念。不過，有部分觀點就覺得呢個係中國設畀一啲發展中國家嘅債務陷阱，假如啲國家搵唔到錢，就要佢哋交出土地同港口嘅控制權。

## 期望覆蓋地域

起點
* 中國大陸

亞洲

* 香港特別行政區
* 澳門特別行政區
* 泰國
* 越南
* 柬埔寨
* 菲律賓
* 馬來西亞
* 星加坡
* 汶萊
* 印尼
* 緬甸
* 孟加拉
* 尼泊爾
* 巴基斯坦
* *北韓*（只參與高峰會）
* 斯里蘭卡
* 馬爾代夫
* 蒙古國
* 哈薩克
* 吉爾吉斯
* 塔吉克
* 烏茲別克
* 伊朗
* 科威特
* 巴林
* 阿聯酋
* 阿曼
* 沙地阿拉伯
* 卡塔爾
* 以色列
* 黎巴嫩

大洋洲
* 紐西蘭

非洲

* 肯雅
* 吉布提
* 蘇丹
* 埃及
* 埃塞俄比亞
* 突尼西亞

歐洲

* 俄羅斯
* 格魯吉亞
* 亞美尼亞
* 阿塞拜疆
* 塞浦路斯
* 土耳其
* 希臘
* 意大利
* 白俄羅斯
* 瑞士
* 奧地利
* 匈牙利
* 西班牙
* 塞爾維亞
* 羅馬尼亞
* 波蘭
* 摩爾多瓦
* 德國
* 荷蘭
* 比利時
* 捷克

拉丁美洲

* 智利

## 唔同地區嘅回應

喺中國大陸，香港同新加坡，都有官方聲音支持一帶一路。不過台灣，馬來西亞同埋西方國家好多都對佢持有負面態度，甚至之後叫停。有部分聲音認為，一帶一路違反自由貿易理念，偏袒中方企業。台灣同西方甚至有聲音認為，呢個係中國邊緣化台灣戰略嘅一部分。

### 中國

中共官媒《中國日報》嘅中新網用「超級工程」形容香港區一帶一路工程。中新網報導，親中商人希望大橋連通其他「一帶一路」區域，幫到佢。

### 香港

* 香港特別行政區政務司司長張建宗聲言，廣深港高鐵香港段、港珠澳大橋、同蓮塘香園圍口岸「三通」係「一帶一路」發展基礎，有利搞粵港澳大灣區一帶一路。

* 兩屆特首份《施政報告》都多次提到「一帶一路」、「大灣區」。2016年初，梁振英發表報告就提到「一帶一路」達40次；林鄭月娥發表「一帶一路施政報告」時提到26次「一帶一路」，而「大灣區」次數多過梁振英。由此可見特區政府高度參與，由過去國際化市場經濟，轉向重點發展親中經濟。

### 台灣

中華民國軍部發表研究報告表明，「一帶一路」明顯針對美國太平洋局勢，戰略上會令臺灣邊緣化。而關於歐洲地緣關係，軍方分析員又指，俄羅斯係主要威脅，其次係中國。

台灣教授協會邀請學者，助理教授陳俐甫話有好多隱危會壓制到台灣。佢講，如果好多一帶一路周邊國家冇錢還，中國就有權向對方提出政治要求，好似反對台灣加入國際組織、要求台灣改名等等。

### 新加坡

* 李顯龍：新加坡可為「一帶一路」融資，同提供金融服務。

### 馬來西亞

2018年8月，馬來西亞確定叫停兩個中馬合作項目。大馬總理馬哈迪（Mahathir Mohamad）正式宣布腰斬包括「東海岸鐵路計畫」（ECRL），沙巴天然氣管線開發案等幾個總價超過230億美金一帶一路項目後，中方發言人表示：「合作有問題係正常姐」。

### 塞拉利昂

2018年10月11號，塞拉利昂停止一帶一路機場項目，理由係「唔划算、同無必要」。

### 斯里蘭卡

喺斯里蘭卡，一帶一路引起咗唔少爭議，當中包括南部深水港漢班托塔嘅租約問題。有評論就認為，包括斯里蘭卡在內，中國利用一帶一路倡議導致唔少國家陷入中國債務陷阱，當地政府還唔到錢就要將土地或港口租借畀中國。

### 西方國家（美國同歐盟）態度

* 2018年4月18號，《香港01》等華語媒體轉載德國《商報》（Handelsblatt）重要報導，「歐盟駐中國大使團結對抗一帶一路」（EU ambassadors band together against Silk Road）個內容係指：「除匈牙利外，有27個歐盟國家駐中國大使，聯合發表聲明，嚴詞批評『一帶一路』缺乏透明度同公平性，係危害自由貿易理念，同偏袒中國企業。」CSIS研究員Jonathan Hillman上美國美中經濟同安全聽證會上證言，中國企業投資落一帶一路，佔全個計劃近9成，一帶一路中國佔有89%份額。

* 2018年10月，時任美國國務卿訪問拉丁美洲時講過，「中國唔會成日有益到你班公民，中國嘢似乎好得難以置信，但唔係事實。」BBC報導又指，亞洲商務記者瓦斯瓦利（Karishma Vaswani）認為，咁講證明中美爭端已超出貿易層面。美國副總統去到哈德遜研究所就中美政策問題發表強硬講話。佢話：「華盛頓向北京伸出手並希望中國，同美國一道成為世界事務中『利益攸關方』嗰種時代已經冇啦」。
* 2018年11月，話事人習近平親自去西班牙推銷「一帶一路」，不過西班牙話9月時歐盟已提出另一套「歐亞連結戰略」。結果，西班牙同其他歐洲發達國家一樣，冇加入「一帶一路」。

## 碎料

### 「一戴一露」

源自對一帶一路粵語惡搞文化，由後生仔雜誌《100毛》幫佢改個名叫「一戴一露」，之後好多香港人同媒體用過。有時社論文章有全部批評一帶一路同帶出貶義用法，有時成為流行語作為字面意思。

### 歷史錯亂現象

好多人民，同主流媒體就「一帶一路」政治隱危上，出現「歷史錯亂」現象。《明報》等傳統報紙佬將「一帶一路」同「大東亞共榮圈」比較，甚至網民聯想出以前個「全球帝國」日不落帝國兩地合作隱危亦有前例可見。例如連接中國大陸遼寧省丹東市，同北韓平安北道新義州市兩大跨國橋樑。一條係「**鴨綠江大橋**（中朝友誼橋）」，2017年11月因外交問題而臨時關閉；另一條叫「**鴨綠江斷橋**」，韓戰時由美軍轟炸機炸斷。結果，橋無得用就浪費金錢同心機。

## 睇埋

* 一帶一路國際合作高峰論壇
* 大灣區
* 貿易戰
* 經濟戰
* 同盟
* 冷戰
* 解放軍

## 參考

## 出面網站

* 中國大陸政府「一帶一路」官方網頁（大陸簡體）
* 香港特區政府「一帶一路」官方網頁（香港繁體）
* 台灣經濟研究院--「一帶一路」網頁（臺灣正體）

## 註
# 中國科學院

**中國科學院**（粵拼：zung1 gwok3 fo1 hok6 jyun6\*2）

 總部
係中國科學技術嘅最高學術機構同埋綜合研究發展中心，1949年11月喺北京成立，取代跟住中國國民黨政府遷台嘅中央研究院；有1000多個院士。而家院長係路甬祥，佢兼任全國人民代表大會常務委員會副委員長。

1978年，科學院嘅哲學社會科學部分咗出去做中國社會科學院。
# 中國探月工程

**中國探月工程**（粵拼：zung1 gwok3 taam3 jyut6 gung1 cing4）
，又叫**嫦娥工程**，係中國史上頭一個月球探測工程，由國家航天局喺2003年啟動，最終目標係要實現有中國太空人登陸月球。

工程採用嘅探測器係以中國古代嘅月光女神嫦娥命名。

## 任務

* 嫦娥一號
* 嫦娥二號
* 嫦娥三號同玉兔號
* 嫦娥四號同玉兔二號
* 嫦娥五號
* 嫦娥六號
# 神舟六號

神舟六號
 **神舟六號**（粵拼：san4 zau1 luk6 hou6）
係中國太空計畫嘅第二輪載人太空飛行，嚮2005年10月12號喺酒泉衛星發射中心嘅長征2F火箭上發射。神舟六號載住太空人費俊龍同聶海勝喺低地球軌道上飛咗五日。佢喺中國第一次載人太空飛行神舟五號兩周年紀念日前三日發射升空。

## 參考
# 天宮計劃

天宮一號
**天宮計劃**（粵拼：**tin1 gung1 gai3 waak6**），係中華人民共和國航天計劃打造嘅模組化空間站，同和平號有得揮。呢個計劃同任何第啲喺國際太空活動極之活躍嘅國家冇乜啦掕，一手一腳都係由中國自己搞掂。呢個計劃亦係自1992年起中國載人太空飛行工程嘅一部分，核心模組天和核心艙喺2021年4月29號發射，標誌咗天宮航天計劃部署嘅開始。

中國早喺2011年9月29號發射咗第一個空間實驗室天宮一號。跟手仲加先進嘅空間實驗室「天宮二號」喺2016年9月15號發射。呢個項目最終會起成天宮空間站，個空間站主要由一個22.6噸嘅核心模組同埋貨物運輸船組成。佢可以支持三個太空人長期住喺嗰度。

## 睇埋

* 太空站
	+ 和平號
	+ 國際空間站
* 中華人民共和國航太
	+ 中國載人航太工程
		- 神舟飛船

## 攷
# 劉伯明

| 劉伯明 |
| --- |
|  |
| 姓名原文 | 刘伯明 |
| 出生日 | 1966年10月29號  （59歲） |
| 出生地 | Yi'an County  |
| 國籍 | 中華人民共和國  |
| 識嘅語言 | 中文  |
| 母校 | PLA Air Force Aviation University  |
| 職業 | 太空人、飛行員、fighter pilot  |
| 政黨 | 中國共產黨  |
| [改維基數據] |
| * 睇
* 傾
* 改
 |

**劉伯明**（1966年9月—）係中華人民共和國太空人，曾經參與神舟七號嘅上太空任務。佢鄉下黑龍江齊齊哈爾。

## 出面網頁

* P1273 屬性顯示失敗: 搵唔到 P1273 屬性。

/ 劉伯明喺加泰圖書館嘅資料
* 劉伯明喺Freebase嘅資料
# 香港科學館

香港科學館
**香港科學館**（粵拼：heong1 gong2 fo1 hok6 gun2；英文：**Hong Kong Science Museum**）係香港一間以科學做主題嘅博物館，喺九龍尖沙咀東科學館道二號，香港歷史博物館隔籬，而家由康樂及文化事務署管理。2005年全年，香港科學館參觀人數達92.7萬人次，係康文署轄下十幾間博物館入面，每年平均參觀人次最多嘅博物館。

香港科學館樓高4層，共15個展區，樓面總面積13,500平方米，擁有大約500件展品，覆蓋各個唔同種類嘅科學，其中大概70%展品可以畀參觀者自己操作。而科學館大樓嘅基本建設，係一個靈活嘅網絡結構。喺館嘅出面，灰色嘅柱樑便係呢個網絡入面嘅結構性建築，粉紅色嘅磚牆部分可以按需要而改建，令科學館喺日後擴建或修改展覽場地嘅時候，唔使大肆更改結構。

## 廳

### 三樓展廳

* 香港賽馬會呈獻系列：八大．尋龍記

### 二樓展廳

* 香港賽馬會呈獻系列：八大．尋龍記

### 一樓展廳

* 磁電廊
* 地球科學廳

### 地下展廳

* 賽馬會環保廊
* 力學
* 聲學
* 兒童天地
* 數學
* 光學
* 生物多樣性展廳
* 鏡子世界

### 能量穿梭機

能量穿梭機喺科學館展覽廳正中央，係一座高廿二米，貫穿四層展覽場地嘅巨型展品。

## 專題展覽

### 香港賽馬會呈獻系列：八大．尋龍記

展覽日期：2022年7月25號至2022年11月16號

八大．尋龍記展覽包括珍貴嘅化石真品、高完整度嘅化石骨架、古生物藝術插圖、以頂尖技術製作嘅影片，以及首次利用精確嘅科學研究，重構史前最大掠食性恐龍同最大嘅飛行生物。展覽團隊利用了獨特手法，融合科學研究、場景設計，揭露科學新知，令參觀者感受到身臨其境嘅體驗，欣賞生動嘅化石骨架。展覽期望能夠引發參觀者反思人類自身喺進化史中，需要積極面對未來嘅挑戰：例如全球暖化、極端天氣、生物多樣性減少等。

## 開放時間

* 星期一、二、三、五：上晝十點至夜晚七點
* 星期六、日、公眾假期：上晝十點至夜晚九點
* 逢星期四（公眾假期除外）、農曆年初一、初二休館
* 聖誕前夕同農曆年除夕開放到下晝五點
* 票務處喺開館時同時開放，休館前一個鐘停止賣飛

## 入場費

* 標準票：20元
* 團體票：14元（20人或以上喺同日參觀團體嘅標準票特惠價）
* 優惠票：10元（適用於殘疾人士（同埋一位照顧嘅人）/ 60歲或以上高齡人士）

|  | 星期一、二、五、六、日同公眾假期 （包括參觀常設展覽廳） | 星期三 （常設展覽廳免費開放） |
| --- | --- | --- |
| 標準票 | HK$30, HK$21 | HK$10, HK$7 |
| 優惠票 | HK$15 | HK$5 |
| 全日制學生 | HK$5 |

**^A** 適用於20人或以上喺同一時段參觀嘅團體標準票特惠價

**^B** 適用於殘疾人士（同埋一位照顧嘅人）/ 60歲或以上高齡人士

* 博物館通行證持有人同由買飛成人陪同參觀嘅四歲以下小童免費參觀
* 星期三免費入場安排唔適用於專題展覽

### 免費入場

* 康樂及文化事務署博物館入場證。
* 逢星期三 由買飛嘅成人陪同參觀嘅四歲以下小童 2016年8月1號開始，香港科學館常設展覽免費開放畀全日制學生

2022年7月25號至2022年11月16號「香港賽馬會呈獻系列：八大．尋龍記」展覽舉行期間，專題及常設展覽免費入場，需要預先網上預約。

## 交通

* 鐵路
	+ 港鐵荃灣綫　尖沙咀站B2出口
	+ 港鐵荃灣綫　佐敦站D出口
	+ 港鐵東鐵綫　及西鐵綫　紅磡站D1出口
	+ 港鐵西鐵綫　尖東站P2出口
* 巴士
	+ 九巴
		- 5 - 尖沙咀碼頭↔富山
		- 5C - 尖沙咀碼頭↔慈雲山（中）
		- 8 - 九龍站↔尖沙咀碼頭
		- 8A - 黃埔花園↔尖沙咀
		- 13X - 寶達↔尖沙咀東
		- 26 - 順天↔尖沙咀東
		- 28 - 樂華↔尖沙咀東（麼地道）
		- 35A - 安蔭↔尖沙咀東
		- 41A - 長安↔尖沙咀東
		- 87D - 錦英苑↔紅磡站
		- 98D - 坑口北↔尖沙咀東
		- 208 - 廣播道↔尖沙咀東
		- 215X - 藍田（廣田邨）↔九龍站
		- 219X - 麗港城↔尖沙咀
		- 224X - 啟業↔尖沙咀東
		- 260X - 寶田↔紅磡站
		- 268B - 朗屏鐵路站↔紅磡碼頭
		- 269B - 天水圍市中心↔紅磡碼頭
	+ 城巴
		- 973 - 赤柱市場↔尖沙咀東
		- A21 - 紅磡站↔機場地面運輸中心
	+ 聯營過海隧巴
		- 110 - 筲箕灣↔尖沙咀東

## 出面網頁

* 香港科學館
* 香港科學館 - 香港賽馬會呈獻系列：八大．尋龍記
* 香港科學館嘅Facebook頁
# 脈衝星

脈衝星合成照。蟹狀星雲中間有中子星，會射X光脈衝。可見光同X光合可見。
**脈衝星**，英文**pulsar**，指有電磁波射出嘅恆星，實質係中子星一種，磁性極強，兩極會射出電磁波。中子星自轉時，有如燈塔之光，電磁波兩束轉動，掃射有如脈衝。由於中子星好細，質量好高，自轉速度可以去幾秒甚至幾微秒一圈，亦就係脈衝週期。

英文pulsar，來自pulsating radio star，意思脈衝無綫電星。初頭中子星只係理論上有，未觀測到。初發現脈衝星，只測到有不知名無綫電波訊號，以為係外星人綠人仔（little green man）發，有外星文明。及後發現好幾個，先再推斷出中子星。而射出亦唔只無綫電，高頻如X光甚至迦碼射綫都有。